România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 11.10.2017, în cadrul şedinţei extraordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.210 din 9.10.2017, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi toţi consilierii. Adunarea fiind legal costituită poate să-şi înceapă lucrările cuprinse la ordinea de zi.

Domnul primar arată că preşedintele de şedinţă urmează a fi desemnat, acesta preia lucrările dând citire ordinii de zi.

1. Proiect de hotărâre privind desemnarea preşedintelui de şedinţă, pentru o perioadă de 3 luni.

Iniţiator Primarul comunei, Iacob Gheorghe

1. Proiect de hotărâre privind implementarea proiectului ,, Achiziţia unui buldoexcavator pentru comuna Sagna”.

Iniţiator primarul comunei Iacob Gheorghe

1. Întrebări şi interpelări, prezentarea procesului verbal al şedinţei precedente.

Doamna secretar arată că următorul consilier, urmând ordinea alfabetică, pentru a fi desemnat preşedinte de şedinţă, este d-nul Crăciun Năstase. Supusă la vot, această propunere, se aprobă cu cele 14 voturi pentru.

Domnul preşedinte supune la vot ordinea de zi, votarea s-a făcut prin ridicare de mâini, nefiind voturi contra sau abţineri, se declară aprobată în forma prezentată.

Se dă citire proiectului de hotărâre privind implementarea proiectului ,,Achiziţia unui buldoexcavator pentru comuna Sagna”.

Pentru o bună cunoaştere a dispoziţiilor acestui proiect de hotărâre, se dă cuvântul domnului viceprimar, Dubău Florin.

Domnul viceprimar dă citire Notei de fundamentare şi a Raportului compartimentului, arătând că acest utilaj este necesar în buna desfăşurarea a activităţii de asigurare a curăţeniei în comună. Pe viitor se impune orientarea spre o persoană care să utilizeze acest utilaj, în situaţia în care proiectul va avea câştig de cauză. Trebuie spus că şi comunele din jurul noastru au procurat un asemenea utilaj, iar rezultatele se pot vedea.

Domnul Roman Cornel întreabă care vor fi criteriile, în funcţie de preţ sau de preţ şi calitate?

Domnul viceprimar arată că la documentaţia prezentată s-au anexat şi oferte posibile. Se va urmări preţul dar şi calitatea, încadrându-se în suma alocată. În documentaţia de licitaţie se vor solicita o serie de caracteristici tehnice ( ex. perioadă de garanţie, timpul intervenţiei, puterea motorului, etc.) Pentru a ne încadra în suma alocată am considerat că s-ar putea renunţa la picom – acesta fiind prea scump. Varianţa finală a caietului de sarcini o vom prezenta într-o altă şedinţă.

Domnul preşedinte de şedinţă constată că nu mai sunt înscrieri la cuvânt şi ca urmare se trece la supunerea la vot. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 15 voturi pentru.

Se supune la vot procesul verbal al şedinţei precedente. Votarea s-a făcut prin ridicare de mâini, nefind voturi contra sau abţineri, se declară aprobat în forma consemnată.

Ordinea de zi fiind parcursă, se declară închise lucrările acestei şedinţe.

Preşedinte de şedinţă desemnat,

Consilier, Crăciun Năstase

Întocmit, Secretar Lungu T.